Xitoy importi yaqin besh yil ichida 8 trln dollarni tashkil etadi. Bu haqda XXR Davlat kengashi rahbarining o‘rinbosari Chjan Gaoli ma’lum qilgan. "Import tezkor ravishda o‘sadi. Biz, shuningdek, 600 mlrd dollar miqdorida chet el investitsiyasini mamlakatga yo‘naltirishni maqsad qilganmiz", - deb ta’kidlab o‘tdi u Boaoda o‘tgan Osiyo iqtisodiy forumida. Chjan Gaolining so‘zlariga ko‘ra, Xitoy hukumati chet el sarmoyasi uchun mamlakatda yanada qulay shart-sharoit yaratishni maqsad qilgan.